**กสอ. ติดอาวุธดิจิทัลผู้ประกอบการ เสริมแกร่งศักยภาพการตลาดสู่อุตสาหกรรม 4.0**

กรุงเทพฯ 20 ธันวาคม 2561 – นายเดชา จาตุธนานันท์ รองอธิบดีกรมส่งเสริมอุตสาหกรรม ให้เกียรติ เป็นประธานการฝึกอบรมเชิงปฏิบัติการเตรียมพร้อมผู้ประกอบการ เพื่อก้าวเข้าสู่ยุค Industry 4.0 (Ready to SME 4.0 Program) หลักสูตร การตลาดโดน ธุรกิจดัง ภายใต้โครงการพัฒนาศักยภาพผู้ประกอบการ SME สู่การเป็น Smart SMEs และ Global SMEs ณ ห้อง Grand Ballroom ชั้น 6 โรงแรมแกรนด์ฮาวเวิร์ด

การฝึกอบรมเชิงปฏิบัติการฯ ดังกล่าว จัดขึ้นเพื่อเตรียมความพร้อมผู้ประกอบการ SMEs ให้มีองค์ความรู้พื้นฐาน ที่สำคัญในการทำธุรกิจ ร่วมกับการใช้งานเทคโนโลยีดิจิทัลและกระตุ้นให้เกิดแนวความคิดใหม่ ๆ เพื่อเปิดมุมมอง วิสัยทัศน์ และขยายโอกาสทางธุรกิจของ SMEs ให้พร้อมก้าวเข้าสู่ยุค Industry 4.0 ซึ่งกำหนดจัดขึ้นทั้งหมด 4 ครั้ง โดยใช้หลักสูตรที่ตอบสนองความต้องการในการพัฒนาของ SMEs ในยุค Industry 4.0 ได้แก่ 1. การตลาดโดน ธุรกิจดัง 2. SMEs ขายรุ่ง ยอดพุ่งด้วยกลยุทธ์ 3. เจาะลึกเคล็ดลับยกระดับประสิทธิภาพการผลิต (Productivity Improvement) และ 4. กฎหมายแรงงานในเรื่องของการปรับเปลี่ยนเทคโนโลยีสู่ 4.0

สำหรับการฝึกอบรมครั้งที่ 2 นี้ เป็นหลักสูตร SMEs ขายรุ่ง ยอดพุ่งด้วยกลยุทธ์ โดยมี ศาสตราจารย์ ดร.วิชัย ว่องศิลป์วัฒนา กรรมการผู้จัดการ Lucky Star International (Thailand ) Co.,Ltd. เป็นวิทยากรบรรยายให้ความรู้และถ่ายทอดประสบการณ์ในการนำแนวคิดให้ SMEs ขายรุ่ง ยอดพุ่งด้วยกลยุทธ์ยุค Industry 4.0 ไปปรับใช้ในองค์กรธุรกิจ โดยมีผู้ประกอบการ SMEs ที่ให้ความสนใจเข้าร่วมรับฟังจำนวนกว่า 150 ราย คาดว่าผู้ประกอบการจะได้รับความรู้และข้อมูลที่เป็นประโยชน์ในการกำหนดทิศทาง เพื่อปรับเปลี่ยนกลยุทธ์ในการบริหารจัดการธุรกิจด้านการตลาดและการประยุกต์ใช้เทคโนโลยีในยุค Industry 4.0 ทั้งนี้ ได้มีการจัดฝึกอบรมครั้งแรกไปเมื่อวันที่ 8 พฤศจิกายนที่ผ่านมา โดยเป็นหลักสูตรที่เกี่ยวข้องกับการตลาดโดน ธุรกิจดัง ซึ่งมีผู้ประกอบการให้ความสนใจและเข้าร่วมเป็นจำนวนมาก ### PR.DIP (กลุ่มประชาสัมพันธ์ สำนักงานเลขานุการกรม กรมส่งเสริมอุตสาหกรรม) รายงาน/ภาพข่าว